

**Mewnosod troednodiadau yn *Word* 2007®**

Mae troednodyn yn cynnwys manylion am rywbeth y cyfeirir ato, eglurhad neu sylw ar waelod y dudalen.


I greu troednodyn, rhowch bwynt mewnosod yn eich dogfen **ar ddiwedd** y testun rydych chi am gyfeirio ato. Os yw’n well gennych ddefnyddio’r gorchmynion bysellfwrdd, gwasgwch **Alt + Ctrl + F** ar yr adeg hon. Bydd rhif yn ymddangos ar ôl y testun rydych chi wedi ei ddewis yn eich dogfen, a’r un rhif ar waelod y dudalen. Wedyn gallwch ychwanegu’r wybodaeth rydych chi am iddi ymddangos yn eich troednodyn.


Os ydych am ddefnyddio’r llygoden, dewiswch y tab ***Cyfeiriadau/References*** ar y rhuban a dewiswch *Troednodiadau/Footnotes.* Cliciwch ar ***Mewnosod Troednodyn/Insert* *Footnote****.*



Er mwyn i chi allu ychwanegu’r wybodaeth ofynnol yn syth, byddwch yn cael eich cyfeirio at y troednodyn sydd â’r rhif cyfatebol. Pan fydd yn weithredol, bydd Word yn rhifo eich troednodiadau’n awtomatig wrth i’ch dogfen fynd yn ei blaen.

Efallai y byddwch am addasu eich rhifo i greu marc troednodyn penodol (megis \*). I wneud hyn, neu i newid fformat y rhifo, cliciwch ar y saeth fechan yng nghornel dde gwaelod y tab ***Cyfeiriadau/References***.





Bydd y blwch dialog *Troednodiadau ac ôl-nodion/ Footnote and Endnote* yn cael ei ddangos. Defnyddiwch y blwch hwn i ddewis gosodiadau gwahanol os dymunwch. Dilynwch y cyfarwyddiadau a gadwch y blwch drwy glicio ***Mewnosod/Insert****;* neu ***Gweithredu/Apply*** os ydych yn newid y fformat.

**Golygu Troednodiadau**

Golygwch destun yn ffenestr y troednodyn yn yr un ffordd ag y byddwch yn golygu testun o fewn dogfen. Pan fyddwch yn clicio ddwywaith ar y cyfeiriad at droednodyn, byddwch yn cael eich ailgyfeirio’n syth at y troednodyn cyfatebol ar waelod y dudalen ac wedyn gallwch ei olygu.

**Dileu Troednodyn**

I ddileu troednodyn, dewiswch y rhif troednodyn yn eich dogfen a gwasgwch yr allwedd *<delete>*. Gallwch hefyd ddileu troednodyn drwy ddefnyddio’r gorchymyn ***Torri/Cut*** ar y ***Clipfwrdd/Clipboard***dan y tab***Cartref/Home***. Mae’r ddau ddull yn dileu rhif y troednodyn ac yn **ail-rifo gweddill y troednodiadau’n awtomatig.**